กสิกรเจ๋งสำรองเลี้ยงชีพครึ่งปีโต4หมื่นล.
บลจ.กสิกรไทย เผยครึ่งปีแรกกองทุนสำรองเลี้ยงชีพเติบโต 4 หมื่นล้านบาท หรือ 45% หวังทั้งปีเข้าเป้า 1.4-1.5&nbsp; แสนล้านบาท
12 ก.ค. 2554

บลจ.กสิกรไทย เผยครึ่งปีแรกกองทุนสำรองเลี้ยงชีพเติบโต 4 หมื่นล้านบาท หรือ 45% หวังทั้งปีเข้าเป้า 1.4-1.5  แสนล้านบาท
นายเกษตร ชัยวันเพ็ญ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า ปัจจุบันมูลค่าสินทรัพย์กองทุนสำรองเลี้ยงชีพของบริษัทอยู่ที่ 1.29 แสนล้านบาท เพิ่มขึ้นจำนวน 4.02 หมื่นล้านบาท หรือ 45% จากสินทรัพย์ 8.9 หมื่นล้านบาท ในสิ้นปีที่ผ่านมา 
"ลูกค้ารัฐวิสาหกิจขนาดใหญ่ที่ครบดีลมาเลือกให้บลจ.กสิกรไทยบริหารกองทุนให้ทำให้สินทรัพย์โตขึ้นมากและสิ้นปีนี้คาดว่าสินทรัพย์จะเพิ่มขึ้นแตะ 1.4-1.5 แสนล้านบาท"นายเกษตร กล่าว
อย่างไรก็ตาม ช่วงที่เหลือของปีนี้ไม่มีดีลขนาดใหญ่ที่จะครบอายุแล้ว โดยมีดีลที่จะครบอายุประมาณ 3,000-5,000 ล้านบาท ซึ่งบริษัทมองว่าจุดที่ทำให้ลูกค้ามาใช้บริการกับบริษัท เป็นผลจากบุคลากรของบริษัทไม่เปลี่ยนและมีประสบการณ์จึงให้บริการได้ต่อเนื่อง กลุ่มกสิกรไทยมีการให้บริการอื่นได้ครบวงจร รวมถึงผลการดำเนินงานของกองทุนเป็นที่น่าพอใจ
สำหรับผลตอบแทนของกองทุนที่เลือกลงทุนในหุ้นตั้งแต่ 25-30% ในพอร์ตในปีที่ผ่านมา จะได้ผลตอบแทนประมาณ 10-14% แต่หากลงทุนในตราสารหนี้อย่างเดียวผลตอบแทนค่อนข้างน้อยที่ 2-2.5%